Diari Oficial de la Generalitat Valenciana


Sumari del DOGV 3631, del 23-11-1999 (1999/9676)

ORDRE de 20 d'octubre de 1999, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat de Serveis Socials de la Marina Alta.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3631

Data del DOGV
:   23-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9676


Data del document
:   20-10-1999

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * La Marina Alta
    * cooperació administrativa
    * reglament intern
    * administració local

ORDRE de 20 d'octubre de 1999, de la Conselleria de Justícia i Administracions Públiques, per la qual s'homologa la modificació dels estatuts de la Mancomunitat de Serveis Socials de la Marina Alta. [1999/A9676]
  
Els plens dels ajuntaments d'Alcalalí, Beniarbeig, Benichembla, Benidoleig, Benimeli, Castell de Castells, Murla, Ondara, Orba, Parcent, Pedreguer, els Poblets, Ráfol de Almunia, Sagra, Sanet y Negrals, Tormos, Vall de Laguart, i el Verger, van acordar aprovar la modificació de l'article primer dels estatuts de la Mancomunitat de Serveis Socials de la Marina Alta, mitjançant l'adhesió dels municipis de Llíber i Xaló. Tramés l'expedient tramitat i els estatuts aprovats a aquesta conselleria, no s'adverteix en ells cap infracció de l'ordenament jurídic, ni menyscapte de les competències d'aquesta comunitat autònoma, ni interferència en el seu exercici.
  
Per tot això, i d'acord amb allò que disposa el Reial Decret 695/1979, de 13 de febrer, de transferències en relació amb el Decret 10/1985, de 21 de juny, de la Presidència de la Generalitat Valenciana, i el Decret 91/1999, de 30 de juliol,
  
ORDENE
  
Article únic
  
S'homologa la modificació dels estatuts de la Mancomunitat de Serveis Socials de la Marina Alta en incorporar-se els municipis de Llíber i Xaló, en haver-se acreditat en l'expedient la legalitat de les actuacions.
  
València, 20 d'octubre de 1999
  
El conseller de Justícia i Administracions Públiques,
  
SERAFÍN CASTELLANO GÓMEZ
  
Estatuts de la Mancomunitat de Serveis Socials de la Marina Alta
  
Disposicions generals
  
Article 1
  
Els municipis d'Alcalalí, Beniarbeig, Benidoleig, Benichembla, Benimeli, Castell de Castells, Xaló, Llíber, Murla, Ondara, Orba, Parcent, Pedreguer, els Poblets, Ráfol de Almunia, Sagra, Sanet y Negrals, Tormos, Vall de Laguar i el Verger es constitueixen en mancomunitat, amb plena personalitat jurídica per al compliment dels fins que es determinen en l'article 7 dels presents estatuts, constituint els seus termes municipals l'àmbit territorial de l'entitat.
  
Article 2
  
La mancomunitat es denominarà Mancomunitat de Serveis Socials de la Marina Alta i els seus òrgans de govern i administració s'ubicaran al municipi on residisca la presidència, tenint com a domicili social i lloc de reunió les cases consistorials.
  
Òrgans de govern i administració
  
Article 3
  
1. L'òrgan de govern de la mancomunitat serà la Comissió Gestora, integrada per membres de tots els municipis, d'acord amb el nombre d'habitants que continga l'últim padró o revisió anual aprovada per la delegació de l'Institut Nacional d'Estadística (INE), conforme a la següent escala:
  
1. L'alcalde de cada ajuntament o regidor o regidora en qui delegue.
  
2. Un regidor o regidora per cada 2.000 habitants o fracció superior a 1.000 elegits pel ple de cada ajuntament.
  
El mandat de vocals coincideix amb el de les seues respectives corporacions.
  
3. Una vegada constituïda la Comissió Gestora, s'elegirà entre els seus membres a qui vaja a exercir el càrrec de president i dos vicepresidents.
  
4. És competència de la Comissió Gestora organitzar, modificar i realitzar el seguiment del treball social, en l'àmbit territorial de la mancomunitat. Així com la facultat sancionadora.
  
Article 4
  
El president de la mancomunitat ostenta la representació, dirigeix l'administració i li correspon la superior direcció, inspecció i impuls dels serveis i obres que es duen a terme, exercint les facultats de caràcter econòmic, sempre que els pressupostos siguen aprovats per la Comissió Gestora, i, en general, aquelles de la mancomunitat que analògicament corresponen als alcaldes, respecte dels ajuntaments.
  
Els vicepresidents substituiran el president amb les mateixes facultats, en els casos de vacant, absència i malaltia.
  
Article 5
  
1. Per al desplegament de les funcions administratives tindrà un secretari, amb habilitació de caràcter nacional.
  
2. La resta de personal, que és necessari per al desplegament de les seues activitats, es procurarà que siguen funcionaris dels municipis mancomunats.
  
3. El personal designat sense la condició de funcionari de carrera es regirà per les normes del dret laboral.
  
Objecte i competències
  
Article 6
  
La mancomunitat, en el seu àmbit territorial, exercirà competència en matèria de serveis socials.
  
Article 7
  
1. La mancomunitat haurà de prestar els serveis assistencials:
  
a) Atenció al públic en matèria de serveis socials (equip de base), per a treballar un major benestar social.
  
b) Desplegar prestacions socials adequades, a fi d'aconseguir el benestar social.
  
c) Promoure i potenciar activitats relacionades amb els serveis socials.
  
2. Els acords de la mancomunitat, en l'establiment i realització dels serveis i obres esmentades, obligaran els ajuntaments i veïns dels respectius municipis.
  
Recursos econòmics
  
Article 8
  
1. Per a la realització de les seues finalitats, la mancomunitat podrà comptar amb els següents recursos:
  
a) Els fruits, rendes o interessos dels béns i drets de qualsevol classe que siga titular la mancomunitat; així mateix, els ingressos procedents de l'alienació i gravàmens d'aquests béns i drets.
  
b) Les donacions, herències, llegat i auxilis de tota classe procedents de particulars, acceptats per la mancomunitat.
  
c) Subvencions i altres ingressos de dret públic, acceptats per la mancomunitat.
  
d) Taxes per la prestació de serveis o la realització d'activitats de la seua competència.
  
e) Els procedents d'operacions de crèdit.
  
f) L'aportació dels municipis mancomunats que serà proporcional al nombre d'habitants de cada un. Les aportacions dels municipis de la mancomunitat tenen la consideració de pagaments obligatoris i preferents per a l'entitat mancomunada.
  
Les aportacions econòmiques dels municipis es realitzaran en la forma i terminis que determine la Comissió Gestora. En cas que algun municipi es retardara en el pagament de la quota en més d'un trimestre, el president requeriria el seu pagament en el termini de 20 dies. Transcorregut aquest termini, sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents, amb càrrec a les quantitats que, per qualsevol concepte, anaren liquidades a favor de l'ajuntament deutor, a fi que les lliure a la mancomunitat.
  
2. Serà d'aplicació a la mancomunitat el que disposen les normes de règim local respecte dels ingressos detallats en el punt primer.
  
Article 9
  
Els ajuntaments respondran de les obligacions i deutes contrets per la mancomunitat, en la proporció indicada en l'article 8.
  
Article 10
  
La Comissió Gestora formarà anualment un pressupost únic, conforme a les disposicions de règim local.
  
Funcionament i règim jurídic
  
Article 11
  
El règim de sessions, l'adopció d'acords, la tramitació d'expedients i la comptabilitat, s'ajustarà al que disposen les lleis vigents per als ajuntaments.
  
Article 12
  
Les resolucions de la mancomunitat esgotaran la via administrativa i el règim jurídic serà el que es disposen per als ajuntaments les lleis de règim local.
  
Legislació reguladora
  
Article 13
  
Tot allò no disposat en els presents estatuts, es regularà pel que estableix la Llei 7/1985, Reial Decret 781/1986, Reglament de Població i Demarcació Territorial de les Entitats Locals i la resta de la legislació aplicable a les entitats locals i en matèria de serveis socials.
  
Termini de vigència, modificació i dissolució de la mancomunitat
  
Article 14
  
La mancomunitat es constitueix amb una durada indefinida, atenent el caràcter permanent dels seus fins.
  
Article 15
  
Qualsevol modificació dels estatuts de la mancomunitat haurà d'acordar-se amb les mateixes formalitats establides per a la seua aprovació.
  
Article 16
  
La mancomunitat podrà dissoldre's:
  
a) Per acord dels ajuntaments que la integren, adoptat amb els mateixos requisits que els de constitució.
  
b) Per dur a terme la prestació dels serveis objecte d'aquesta per l'estat, comunitat autònoma, diputació provincial o per absorció de les competències municipals respectives.
  
Article 17